南京宫城周二里三百一十六步。门曰重熙、颁庆。殿曰归德。(元丰六年,赐度僧牒修外城门及西桥等。)京城周回一十五里四十步。东二门:南曰延和,北曰昭仁。西二门:南曰顺成,北曰回銮。南一门,曰崇礼。北一门,曰静安。中有隔城,又有门二:东曰承庆,西曰祥辉。其东又有关城,南北各一门。[4]
县六:宋城县(赤),谷熟县(畿),下邑县(畿),虞城县(畿),楚丘县(畿),宁陵县(畿)。宁陵与楚丘同隶拱州。大观四年,复来隶。政和四年,又拨隶拱州。宣和六年,复来隶。[1]
崇宁户七万九千七百四十一,口一十五万七千四百四。[1]
贡绢。[1]